יו גרנט

יו ג'ון מונגו גרנט (באנגלית: Hugh John Mungo Grant‏; נולד ב-9 בספטמבר 1960) הוא שחקן ומפיק סרטים אנגלי. זוכה פרס גלובוס הזהב ופרס באפט"א. גרנט נולד בבית החולים של המרסמית בלונדון, אנגליה, בנם השני של פינבולה סוזן (Fynvola Susan) ושל קפטן ג'יימס מורי גרנט. לו אח גדול, ג'יימס גרנט, בנקאי. הגנאלוג אנטוני אדולף (Antony Adolph) תיאר את משפחת גרנט כאנגלו-סקוטית, צאצאים של לוחמים, מקימי אימפריות, ולאריסטוקרטיה, צאצאים לוויליאם דרומונד, הוויקונט הרביעי של סטראטלן (William Drummond, 4th Viscount Strathallan). גרנט הוא בן דוד שני של השחקן תומאס סאנגסטר אשר שיחק לצידו בסרט "אהבה זה כל הסיפור". בשנת 1979 קיבל גרנט מלגת לימודים לניו קול'ג באוניברסיטת אוקספורד, ובהמשך השתתף בסרט "פריבילגיה" (Privileged) אשר הופק בשנת 1982 על ידי "קרן אוקספורד למימון סרטים" (Oxford University Film Foundation). עם הזמן הצטרף גרנט לחברה הדרמטית של אוניברסיטת אוקספורד (Oxford University Dramatic Society), שם השתתף בהצגה הלילה השנים עשר של ויליאם שייקספיר. לאחר הסרט "פריבילגיה" (Privileged) אשר הופק בשנת 1982, קיבל גרנט בשנת 1987 תפקיד ראשי בסרט "מוריס" (Maurice), וגילם דמויות שונות בסרטים כגון "ההתחלה" (The Dawning) לצד השחקן הידוע אנתוני הופקינס, ובסרט "שטים עם הרוח" (Rowing with the Wind) בשנת 1988. בשנת 1990 הופיע גרנט לצד השחקן ליאם ניסן בסרט "הגדול" (The Big Man), וב-1991 לצדה של ג'ולי אנדרוז בסרט הטלוויזיה "בנינו" (Our Sons). גרנט שיחק עוד במספר סרטים נוספים בתחילת שנות התשעים, אך הסרט שפרסם אותו יותר מכל היה בשנת 1994 "ארבע חתונות ולוויה אחת" (Four Weddings and a Funeral), שם שיחק לצדה של השחקנית אנדי מקדואל (Andie MacDowell) ועליו קיבל את פרס באפט"א לשחקן הטוב ביותר בתפקיד ראשי. תפקיד דומה עשה גם בשנת 1999 ב"נוטינג היל" (Notting Hill) לצידה של ג'וליה רוברטס. משנת 2001 החל לחרוג מקשת תפקידיו הרגילה והחל לגלם את דמות הנבל, כמו בצמד סרטי "יומנה של ברידג'ט ג'ונס" (Bridget Jones's Diary), "רווק פלוס ילד" (About a Boy) ב־2002, ו- "אמריקן דרימז" (American Dreamz) ובסרט "שבועיים מראש" לצד השחקנית סנדרה בולוק ב-2006 אבל הקפיד להישאר הבחור בעל הקסם בסרט "מילים ולחן" (Music and Lyrics) ב-2007. בשנת 2009, כיכב לצד שרה ג'סיקה פרקר בסרט "על הזוג מורגן שמעתם?". ב-2012, דיבב את דמותו של קפטן פיראט בסרט האנימציה "פיראטים!" ושיחק בסרט "ענן אטלס". בשנת 2015, הופיע בסרט "שם קוד מ.ל.א.ך". בשנת 2017, שיחק בסרט "פדינגטון 2" בתור פניקס בוכאנאן. שיחק את חבר הפרלמנט הבריטי, ג'רמי ת'ורפ, בסדרה "שערורייה אנגלית למדי". ב-1987, החל גרנט לצאת עם השחקנית אליזבת הרלי. ב-27 ביוני 1995 היה גרנט מעורב בשערורייה תקשורתית, כאשר נתפס בעת קיום מגע אוראלי עם יצאנית בשם דיוין בראון במכוניתו בשדרות הוליווד. אירוע זה גרר בעקבותיו התנצלות ציבורית ופרידה מבת זוגו הדוגמנית והשחקנית אליזבת הרלי. השניים חזרו לחיות יחד אך נפרדו מאוחר יותר שוב. עם השנים נשארו השניים ידידים טובים, ושניהם רמזו כי הרלי תכננה ויזמה את הסקנדל על מנת ליצור עבור גרנט הזדמנות להתקבל בקרב האמריקאים, עקב שמועות עקשניות שגרנט הוא בעצם הומוסקסואל לא מוצהר. אחרי הראיונות והסקירה התקשורתית הצליח גרנט להשתלב בארצות הברית בעיקר בעזרת בת זוגו הרלי המפיקה והופיע ב"Mickey Blue Eyes" ב-1999. הזוג נפרד במאי 2000. בשנת 2002, נולד להרלי בן וגרנט שימש כסנדק שלו. אב לחמישה ילדים - שניים עם טינגלן הונג, בת זוגו לשעבר, ושלושה עם מפיקת הטלוויזיה השוודית אנה אברשטיין. גרנט ואברשטיין נישאו במאי 2018. בחורף 2019, נוכח גל האנטישמיות הגואה בבריטניה, התייצב גרנט לצד יהדות ארצו והוקיע נמרצות את האנטישמיות. Privileged‏ (1982) - בתפקיד: לורד אדריאן מוריס (1987) - בתפקיד: קלייב דורהאם תשוקות באפריקה (1987) - בתפקיד: יו The Lair Of The White Worm‏ (1988) בתפקיד: לורד ג'יימס ד'האמפטון Remando al Viento‏ (1988) - בתפקיד: לורד לושיוס דאון La Nuit Bengali‏ (1988) - בתפקיד: אלאן Nocturnes‏ (1988) - בתפקיד: וויליאם המילטון The Dawning‏ (1988) - בתפקיד: הארי Judith Krantz's Till We Meet Again‏ (1989) - בתפקיד: צ'ארלס היידסיק איש גדול (1990) - בתפקיד: גורדון מנגינה שבלב (1991) - בתפקיד: פרדריק שופן ירח מר (1992) - בתפקיד: נייג'ל שארית היום (1993) - בתפקיד: קרדינל רכבת לגיהנום (1993) - בתפקיד: ג'והן יוגרטי סירנות (1994) - בתפקיד: אנטוני צ'מפיון ארבע חתונות ולוויה אחת (1994) - בתפקיד: צארלס (החתונה הראשונה) בגידות מאחורי הקלעים (1995) - בתפקיד: מרדיט פוטר האיש שעלה על גבעה וירד הר (1995) - בתפקיד: אנסון תשעה חודשים (1995) - בתפקיד: סמואל פולקנר על תבונה ורגישות (1995) - בתפקיד: אדוארד פרארס התחדשות (1995) - בתפקיד : ג'ורג' מאיירס מהלך מסוכן (1996) - בתפקיד : סטיב בנג'מין נוטינג היל (1999) - בתפקיד: וויליאם טאקר מיקי עיניים כחולות (1999) - בתפקיד: מיקי ריינולדס Small Time Crooks‏ (2000) - בתפקיד: ווין סטארק יומנה של ברידג'ט ג'ונס (2001) - בתפקיד: דניאל קליבר רווק פלוס ילד (2002) - בתפקיד: וויל פרימן שבועיים מראש (2002) - בתפקיד: ג'ורג' וייד אהבה זה כל הסיפור (2003) - בתפקיד: ראש הממשלה ברידג'יט ג'ונס: עובדות החיים (2004) - בתפקיד: דניאל קליבר אמריקן דרימז (2006) - בתפקיד: מרטין טוויד מילים ולחן (2007) - בתפקיד : אלכס פלצ'ר על הזוג מורגן שמעתם? (2009) - בתפקיד: פול מורגן ענן אטלס (2012) - בתפקיד : הכומר ג'יילס הורוקס, לויד הוקס פרק חדש (2014) - בתפקיד: קית' מייקלס פלורנס פוסטר ג'נקינס (2016) - בתפקיד: סטקלייר בייפילד פדינגטון 2 (2017) - בתפקיד: פליקס ביוכנן שערורייה אנגלית למדי (2018) - בתפקיד: ג'רמי ת'ורפ הג'נטלמנים (2020) - בתפקיד: פלטשר מבצע פורצ'ן: תרגיל מלחמה (2022) - בתפקיד: גרג מבוכים ודרקונים: כבוד בין גנבים (2023) - בתפקיד: פורג' וונקה (2023) - בתפקיד: אומפה לומפה הקרב על הפופ-טארט (2024) - בתפקיד: ת'ורל ראבנסקרופט Heretic‏ (2024) - בתפקיד: מר ריד. היית צריכה לדעת (2020) - בתפקיד: ג'ונתן פרייזר המשטר (אנ') (2024) - בתפקיד: אדווארד קפלינגר כאוס ( 2024 ) - בתפקיד : טרם הוחלט יו גרנט, ברשת החברתית אקס (טוויטר) יו גרנט, במסד הנתונים הקולנועיים IMDb (באנגלית) יו גרנט, באתר "אידיבי", מאגר הידע העברי לקולנוע ישראלי ועולמי יו גרנט, באתר AllMovie (באנגלית) יו גרנט, באתר Rotten Tomatoes (באנגלית) יו גרנט, באתר Box Office Mojo (באנגלית) יו גרנט, במסד הנתונים הקולנועיים KinoPoisk (ברוסית) יו גרנט, באתר Last.fm (באנגלית) יו גרנט, באתר AllMusic (באנגלית) יו גרנט, באתר MusicBrainz (באנגלית) יו גרנט, באתר Discogs (באנגלית) אורי קליין, הכוכב במבט אירוני, באתר הארץ, 1 באפריל 2007 מרט פרחומובסקי‏, פירת' קלאס: קולין פירת' ויו גרנט בני 50, באתר וואלה, 10 בספטמבר 2010 שירית גל, יו גרנט: "מעדיף את החיים קלים, ומזויפים", באתר ynet, 25 במאי 2016 יו גרנט, באתר אנציקלופדיה בריטניקה (באנגלית) יו גרנט, דף שער בספרייה הלאומית